section_heading: Životopis
paragraph_text: Franjo Nevistić rodio se u Šujici 1913. godine. Rodio se u obitelji Ilije i Ruže (r. Lauš) Nevistić.Za slobodu čovjeka i hrvatskoga naroda: izbor članaka i eseja (1938-1984.), priredili Blažena i Milan Blažeković, Knjižnica Hrvatske revije, Barcelona-München, 1989., str. 377. Osnovnu školu polazio je u rodnome mjestu a srednjoškolsko obrazovanje dobio je u Franjevačkoj klasičnoj gimnaziji na Širokom Brijegu. Pravo je studirao u Zagrebu gdje je i diplomirao, u listopadu 1939. godine. Doktorirao je, 31. listopada 1940. godine, na Pravnom fakultetu u Zagrebu. Od 1941. do 1942. godine boravio je na specijalizaciji u Rimu gdje je istodobno bio tajnikom tamošnjeg poslanstva NDH. Od 1944. godine stožernikom je Sveučilišnog stožera u Zagrebu i glavnim urednikom tjednika Spremnost. U emigraciji je bio glavnim tajnikom Hrvatskog domobrana i Hrvatsko-argentinskog kulturnog kluba. Izdavo je glasilo Hrvatska te je uređivao časopis Studia croatica u kojima je i pisao članke.